
finanţe şi bănci

Bucureşti,  20.06.2001

Nr. 508

AVIZ

asupra propunerii legislative privind reînfiinţarea 

comunei Răchiţele, judeţul Cluj

Cu adresa nr. 253 din 11.06.2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind reînfiinţarea comunei Răchiţele, judeţul Cluj.

In urma examinării, în şedinţa din data de 20.06.2001, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

- reînfiinţarea comunei Răchiţele presupune preluarea unor sate din componenţa altor comune modificând limitele teritoriale ale comunelor, în conformitate cu Legea nr. 215/2001 a administraţiei publice locale şi cu Legea nr. 3/2000 privind organizarea şi desfăşurarea referendumului, propunerea legislativă trebuia înaintată Parlamentului numai după consultarea prin referendum a cetăţenilor din unităţile administrativ - teritoriale respective, ceea ce nu s-a făcut;

- nu conţine modul de asigurare a fondurilor necesare funcţionării noilor structuri ale administraţiei publice locale.

PREŞEDINTE,

Prof. dr. Florin Georgescu
SECRETAR,

Dr. ec. Daniel Ionescu

Experţi parlamentari:

Onete Alexandru

Bărdiţă Mariana

